Държавен вестник, бр. 86, 2003 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  86
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 430 
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за ратифициране на Финансовия договор
между Република България и Европейската
инвестиционна банка за финансиране на про-
ект “България—Транзитни пътища IV”—пър-
ва фаза, приет от ХХХIX Народно събрание на
17 септември 2003 г.
Издаден в София на 23 септември 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за ратифициране на Финансовия договор меж-
ду Република България и Европейската инвес-
тиционна банка за финансиране на проект “Бъл-
гария—Транзитни пътища IV”—първа фаза
Член единствен. Ратифицира Финансовия
договор между Република България и Европей-
ската инвестиционна банка за финансиране на
проект “България—Транзитни пътища IV”—
първа фаза, подписан на 25 април 2003 г.
Законът е приет от ХХХIХ Народно събра-
ние на 17 септември 2003 г. и е подпечатан с
официалния печат на Народното събрание.
Председател на Народното събрание:
Огнян Герджиков
52843
УКАЗ № 431 
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за ратифициране на Конвенцията за опазва-
не и използване на трансграничните водни тече-
ния и международните езера, приет от ХХХIX
Народно събрание на 17 септември 2003 г.
Издаден в София на 23 септември 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за ратифициране на Конвенцията за опазване
и използване на трансграничните водни тече-
ния и международните езера
Член единствен. Ратифицира Конвенцията
за опазване и използване на трансграничните
водни течения и международните езера, подпи-
сана на 18 март 1992 г. в Хелзинки.
Законът е приет от ХХХIХ Народно събра-
ние на 17 септември 2003 г. и е подпечатан с
официалния печат на Народното събрание.
Председател на Народното събрание:
Огнян Герджиков
52844
УКАЗ № 432 
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за защита срещу дискриминацията, приет от
ХХХIX Народно събрание на 16 септември 2003 г.
Издаден в София на 24 септември 2003 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за защита срещу дискриминацията
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда защитата срещу
всички форми на дискриминация и съдейства
за нейното предотвратяване.
Чл. 2. Целта на закона е да осигури на всяко
лице правото на:
1. равенство пред закона;
2. равенство в третирането и във възможнос-
тите за участие в обществения живот;
3. ефективна защита срещу дискриминацията.
Чл. 3. (1) Този закон защитава от дискрими-
нация всички физически лица на територията
на Република България.
(2) Сдружения на физически лица, както и
юридически лица, се ползват от правата по този
закон, когато са дискриминирани на основата
на признаците по чл. 4, ал. 1, по отношение на
техния членски състав или на заетите в тях лица.
Чл. 4. (1) Забранена е всяка пряка или непря-
ка дискриминация, основана на пол, раса, на-
родност, етническа принадлежност, гражданст-
во, произход, религия или вяра, образование,
убеждения, политическа принадлежност, лично
или обществено положение, увреждане, възраст,
сексуална ориентация, семейно положение, иму-
ществено състояние или на всякакви други приз-
наци, установени в закон или в международен
договор, по който Република България е страна.
(2) Пряка дискриминация е всяко по-небла-
гоприятно третиране на лице на основата на
признаците по ал. 1, отколкото се третира, било
е третирано или би било третирано друго лице
при сравними сходни обстоятелства.
(3) Непряка дискриминация е поставяне на
лице на основата на признаците по ал. 1 в по-
неблагоприятно положение в сравнение с други
лица чрез привидно неутрална разпоредба, кри-
терий или практика, освен ако тази разпоредба,
критерий или практика е обективно оправдан/а
с оглед на законова цел и средствата за пости-
гане на целта са подходящи и необходими.
Чл. 5. Тормозът на основа на признаците по
чл. 4, ал. 1, сексуалният тормоз, подбуждането
към дискриминация, преследването и расовата
сегрегация, както и изграждането и поддържа-
нето на архитектурна среда, която затруднява
достъпа на лица с увреждания до публични
места, се смятат за дискриминация.